KOMISSION ASETUS (ETY) N:o 2387/92,
annettu 13 päivänä elokuuta 1992,
yhteisön sisäisten ja ulkopuolisten markkinatutkimusta koskevien toimenpiteiden jatkamisesta maito- ja maitotuotealalla annetun asetuksen (ETY) N:o 1116/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annetun neuvoston asetuksen (ETY) N:o 1079/77(1), sellaisena kuin se on viimeksi muutettuna asetuksella (ETY) N:o 1374/91(2), ja erityisesti sen 4 artiklan,
sekä katsoo, että
komission asetuksen (ETY) N:o 1116/92(3) 5 artiklan 1 kohdassa säädetään, että toimivaltaiset elimet tutkivat saadut ehdotukset ja toimittavat ne komissiolle liitteinään perusteltu lausunto ennen 1 päivää syyskuuta 1992; tätä määräaikaa olisi pidennettävä kuukaudella ottaen huomioon toimivaltaisten elinten saamien ehdotusten suuri määrä ja lisätietojen hankkimisen tarve, jotta nämä toimielimet voisivat muotoilla asiantuntevasti perustellun lausunnon, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1116/92 5 artiklan 1 kohdan päivämäärä "1 päivää syyskuuta 1992" päivämäärällä "1 päivää lokakuuta 1992".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä elokuuta 1992.